# যুদ্ধ শেষেই স্কুলে যেতে পারবে

#### নিলুফা ইয়াসমীন হাসান

আঈশার প্রশ্ন নানু- কতদিন বাসায় বসে আমি আর সুরাইয়া হোম ওয়ার্ক করবো? স্কুলের বন্ধুদের মিস্ করছি। কবে স্কুল খুলবে?

যুদ্ধ শেষেই স্কুলে যেতে পারবে।

বিস্মিত হয়ে আঈশার প্রশ্ন - যুদ্ধ! কোথায় যুদ্ধ? আপনি বলেছিলেন নানা মুক্তিযুদ্ধ করেছেন, সেই যুদ্ধে আমরা জয়ী হয়েছি।

নানু বলেন, এখন চলছে ‘করোনা যুদ্ধ‘। মুক্তিযুদ্ধে শত্রু, কিন্তু এখন শত্রু দেখা যায় না, চেনা যায় না।   
মুক্তিযুদ্ধের সময়ে অচেনা মুক্তিযোদ্ধাদের দেশবাসী আশ্রয় দিয়েছে নিজেদের আপনজনের মতো। আর এখন যারা সেবা করে আক্রান্তদের বাঁচাচ্ছেন, সেই সম্মুখযোদ্ধাদের স্বেচ্ছায় দূরে থাকতে হয়েছে প্রিয়জনদের কাছ থেকে।

সচেতনতা, সহমর্মিতা এবং প্রকৃতিকে ভালবাসার মাধ্যমে এই যুদ্ধেও আমরা জয়ী হবো। নতুন প্রজন্মের বাসযোগ্য ধরিত্রী নিশ্চিত করবো।